Missatge: BarcelonaDiversos municipis catalans no pagaran la paga extra de Nadal als seus regidorsUn ple de l'Ajuntament de Mataró. (Foto: ACN)Catalunya Ràdio Actualitzat a les 10:39 h   16/08/2012Els regidors de molts ajuntaments catalans es quedaran aquest any sense la paga extraordinària de Nadal, ja que diversos consistoris han decidit aplicar als electes el decret que el govern espanyol va aprovar el mes passat per als funcionaris. És el cas, per exemple, de l'Ajuntament de Mataró, en mans de CiU, que en el ple del mes de setembre votarà la proposta del govern municipal per suprimir la paga extra tant als regidors com als càrrecs de confiança. El primer tinent d'alcalde de la capital del Maresme, Joaquim Fernàndez, ha apuntat que la mesura també afectarà els diners que reben els grups municipals i també aquells edils que no tenen una dedicació específica: "Els regidors que només tenen assignació, la part proporcional, que seria un 7%, també els serà retinguda". Un altre consistori que està estudiant dur a terme una decisió similar és el de Badalona, governat pel PP. El regidor d'Hisenda de la ciutat, Ramon Riera, calcula que aquesta mesura suposarà un estalvi d'entre 80.000 i 90.000 euros, "una quantitat més simbòlica que altra cosa" de cara al pressupost municipal, tot i que ha remarcat que "els simbolismes també tenen importància". Tot i que els ajuntaments no estan obligats a retirar la paga extra de Nadal als seus regidors, el president de l'Associació Catalana de Municipis, Miquel Buch, està convençut que seran molts els consistoris que mantindran "el mateix criteri", tot i que "cada Ajuntament és diferent i pot prendre la decisió que cregui més oportuna". Buch ha explicat que els regidors de Premià de Mar, el municipi d'on és alcalde, tindran alguna retallada, però encara falta que es concreti.

Resposta: Em sembla una proposta molt simbòlica i sensible, però no per treure quatre pagues de Nadal aconseguirem salvar l'economia. Hem de ser conscients de la gravetat de la situació i saber quins són els problemes i intentar esbrinar com podem solucionar-los. No podem caure en el populisme barat i de barra de bar.